આ આંકડા જારી કરીને ભાજપે રાહુલના ‘અંબાણી-અદાણી સરકાર’ના આરોપનું ખંડન કર્યું હતું. ભાજપે વિજય માલ્યાની સામે નરમાઈ દેખાડવાના આરોપનું પણ ખંડન કર્યું હતું. શર્માએ જણાવ્યું હતું કે, “વિજય માલ્યા જ્યારે વર્ષ 2012માં 1450 કરોડની લોન ચૂકવવામાં નિષ્ફળ રહ્યા ત્યારે સ્ટેટ બેન્ક ઑફ ઇન્ડિયાએ માલ્યા ગૃપના એકાઉન્ટને ફ્રીઝ કરી દીધું હતું. આ પછી પણ માલ્યાને રૂ. 1500 કરોડની લોન આપવામાં આવી હતી. ભાજપે જ 2014માં સત્તા પર આવ્યા બાદ લોન રિકવરીની પ્રક્રિયા શરૂ કરી હતી. અદાણી, અંબાણી અને માલ્યાનો જન્મ છેલ્લા અઢી વર્ષ દરમિયાન નથી થયો. આ એટલા જ જૂના છે જેટલી કોંગ્રેસ પાર્ટી. અને આ કોર્પોરેટ જૂથો રાહુલ ગાંધી જન્મ્યા પણ નહતા તે સમયથી ફૂલી-ફળી રહ્યા છે. જો આ બિઝનેસ હાઉસના બેકગ્રાઉન્ડ ખરાબ હોય તો ભાજપ કરતા કોંગ્રેસે વધારે સ્પષ્ટતા કરવાની જરૂર જણાય છે કે તેમનો આટલો વિકાસ થયો કેવી રીતે.”